open-index/open-wikipedia-markdown huggingface dataset:
Ισπανική διάλεκτος των Άνδεων

Η **διάλεκτος των Άνδεων** (ενδώνυμο: español andino) είναι μία από τις κύριες διαλεκτολογικές ομάδες της ισπανικής γλώσσας στην Αμερικανική ήπειρο και μία από τις διαλέκτους των «υψηλών περιοχών» όπως η μεξικανική και η παραγουανική. Τα ιδιώματα που εντάσσονται σε αυτή διατρέχουν την ομώνυμη οροσειρά από την Κολομβία μέχρι τη βόρεια Χιλή και Αργεντινή, εκτεινόμενα εν τω μεταξύ στις ορεινές επαρχίες του Εκουαδόρ και του Περού και στο σύνολο σχεδόν της Βολιβίας. Παραδοσιακά τα ισπανικά των περιοχών αυτών συμβίωσαν με κυρίαρχες ιθαγενείς γλώσσες όπως τα κέτσουα και τα αϊμάρα, ομιλητές των οποίων χρησιμοποιούν την ανδική διάλεκτο ως δεύτερη γλώσσα και επομένως θεωρείται μία από τις διαλέκτους-επαφής με άλλες γλώσσες όπως η γειτονική ισπανική διάλεκτος της Παραγουάης.

Δεδομένου ότι στις από τις τρεις χώρες με μεγαλύτερο ποσοστό ομιλητών της διαλέκτου (Περού, Ισημερινός, Βολιβία), η πρωτεύουσα του πρώτου είναι η μοναδική που δεν βρίσκεται στις Άνδεις, η διάλεκτος διαθέτει περιφερειακά πρότυπα με κύρος μόνο στις έτερες δύο χώρες. Εντούτοις, λόγω της μετανάστευσης πολλών κατοίκων της οροσειράς στην ακτή της Λίμα, τα χαρακτηριστικά γνωρίσματα της διαλέκτου διαδόθηκαν και στην πρωτεύουσα, μετατρέποντας τη διάλεκτο σε κυρίαρχη του Περού.

Θεωρείται μία από τις συντηρητικές διαλέκτους της ισπανικής γλώσσας, παρουσιάζοντας στοιχεία που το φέρνουν τυπολογικά κοντά στην καστιλιανική διάλεκτο όπως τη μη σύγχυση του ουρανικού πλάγιου και προσεγγιστικού φωνήματος (λιεΐσμο), τη διατήρηση του φατνιακού τριβόμενου /s/ σε συλλαβικές εξόδους και του άηχου τριβόμενου υπερωικού /x/ που δεν δασύνεται. Επίσης απουσιάζουν τα προσεγγιστικά αλλόφωνα των κλειστών συμφώνων /b, d, g/. Αναφορικά με τον επιτονισμό έχει δεχθεί ιδιαίτερη προσοχή καθώς φαίνεται ότι είναι διαφοροποιητικός.

## Παραπομπές


Κατηγορία:Ισπανικές διάλεκτοι της Αμερικής
Κατηγορία:Γλώσσες του Περού
Κατηγορία:Γλώσσες του Ισημερινού
Κατηγορία:Γλώσσες της Χιλής
Κατηγορία:Γλώσσες της Αργεντινής
Κατηγορία:Γλώσσες της Κολομβίας
Αμφικράτης (γλύπτης)

Ο **Αμφικράτης** (τέλη 6ου αι. π.Χ.) ήταν Αθηναίος ανδριαντοποιός. Μοναδικό αναφερόμενο συγκεκριμένο έργο του ήταν μία λέαινα από χαλκό, την οποία φιλοτέχνησε λίγο μετά την πτώση των Πεισιστρατιδών το 510 π.Χ., προς τιμή της Λέαινας, φίλης του τυραννοκτόνου Αριστογείτονος. Ο γλύπτης δηλαδή παρομοίασε το ζώο με την ομώνυμη ηρωική Αθηναία, η οποία μετά τη δολοφονία του Πεισιστράτου συνελήφθη από τον νέο τύραννο Ιππία και βασανίστηκε τόσο πολύ για να προδώσει τους συνενόχους, ώστε για να μην το κάνει έκοψε τη γλώσσα της με τα ίδια της τα δόντια και έτσι δεν ξαναμίλησε ποτέ πια. Για τον λόγο αυτό, το σχετικό άγαλμα που δημιούργησε ο Αμφικράτης, και το οποίο βρισκόταν σε περίοπτη θέση (στα Προπύλαια), ήταν και εκείνο χωρίς γλώσσα.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη-Πάτση», τόμος 5, σελ. 230.

Κατηγορία:Αρχαίοι Έλληνες γλύπτες
Κατηγορία:Αρχαίοι Αθηναίοι
Ισπανική διάλεκτος της Παραγουάης

Η **διάλεκτος των Παραγουάης** (ενδώνυμο: español paraguayo) είναι μία από τις κύριες διαλεκτολογικές ομάδες της ισπανικής γλώσσας στην Αμερικανική ήπειρο και μία από τις διαλέκτους των «υψηλών περιοχών» όπως η μεξικανική και η διάλεκτος των Άνδεων. Σε αντίθεση με τις υπόλοιπες ισπανόφωνες χώρες, η Παραγουάη είναι η μοναδική στην οποία η ισπανική γλώσσα βρίσκεται σε υστέρηση έναντι της έτερης συνεπίσημης γλώσσας, τα Γουαρανί, δεδομένου ότι οι περισσότεροι κάτοικοι της χώρας, παρότι δίγλωσσοι, έχουν ως μητρική την ιθαγενή γλώσσα. Κατατάσσεται επομένως στις διαλέκτους-επαφής των ισπανικών με άλλες γλώσσες όπως τα ισπανικά των καταλανόφωνων χωρών ή τη διάλεκτο των Άνδεων.

Σε επίπεδο φωνητικής και φωνολογίας, η διάλεκτος συμμερίζεται χαρακτηριστικά των γειτονικών της διαλέκτων (διάλεκτος του Ρίο ντε λα Πλάτα) όπως τη δάσυνση των άηχου υπερωικού /x/ και άηχου φατνιακού /s/ τριβόμενων (το τελευταίο σε συλλαβική έξοδο), και μερική διατήρηση του πλάγιου ουρανικού φωνήματος. Η επιρροή της γουαρανί γίνεται προφανής στη δυσκολία προφορά του [b] (σε αρχική θέση προφέρεται ως [mb] και σε ενδοφωνηεντική ως [v]). Παράλληλα, σε επίπεδο γραμματικής κυριαρχεί η χρήση της προσωπικής αντωνυμίας *vos* αντί του *tú* (μποσέο).

Στην καθημερινή ομιλία είναι συχνή η ένταξη ολόκληρων συντακτικών δομών, μορφημάτων και συνομιλιακών δεικτών της ιθαγενούς γλώσσας στην ισπανική.

## Παραπομπές

Κατηγορία:Ισπανικές διάλεκτοι της Αμερικής
Κατηγορία:Γλώσσες της Παραγουάης
Οικογένεια Ανεμά

Με το όνομα **Ανεμάς** (πληθ. **Ανεμάδες**) αναφέρουν οι χρονογράφοι της Ρωμαϊκής Αυτοκρατορίας τα μέλη μεγάλης Ρωμαϊκής οικογένειας, που είχε σημαντικό ρόλο στην πολιτική ζωή της Ρωμανίας.

Γενάρχης της οικογένειας των Ανεμάδων ήταν ο τελευταίος Άραβας (Σαρακηνός) Εμίρης της Κρήτης, ο Αβδούλ Αζίζ ιμπν Σουαΐμπ, που αιχμαλωτίσθηκε από τον Νικηφόρο Φωκά κατά την εκστρατεία του στη μεγαλόνησο το 961. Ο Αβδούλ Αζίζ, γνωστός και ως «Κουρουπάς», μεταφέρθηκε στην Κωνσταντινούπολη, όπου ο  γιος του αλ-Νουμάν έγινε Χριστιανός και εξελλήνισε το όνομά του σε Ανεμάς. Ο Κουρουπάς διακρίθηκε στην πολιορκία του Δορυστόλου, το οποίο κατείχαν οι Ρως. Σε αυτή σκότωσε τον υπαρχηγό των Ρως, τον Ίκμορα.

Αργότερα δύο αδελφοί Ανεμάδες εμφανίζονται κατά την εποχή του Αλεξίου Α΄ Κομνηνού (1081-1118): ο Λέων και ο Μιχαήλ. Ο Μιχαήλ διακρίθηκε το 1094 στον πόλεμο κατά των Κουμάνων. Αργότερα όμως οι δύο αδελφοί κατηγορήθηκαν για συνωμοσία κατά του Αυτοκράτορα, οπότε δημεύθηκε η περιουσία τους και λίγο καιρό αργότερα συνελήφθησαν και καταδικάστηκαν σε θάνατο με προηγούμενη διαπόμπευση και τύφλωση. Ωστόσο, με τη μεσολάβηση της Αυτοκράτειρας σώθηκε ο Μιχαήλ, τον οποίο έκλεισαν σε έναν πύργο, που αποκλήθηκε μετά «Πύργος του Ανεμά». Αργότερα, ο Μιχαήλ Ανεμάς πήρε αμνηστία και απελευθερώθηκε.

Σώζεται μολυβδόβουλλο της οικογένειας των Ανεμάδων.

## Πηγές
* Το λήμμα «Ανεμάς» στη *Νέα Ελληνική Εγκυκλοπαίδεια* «Χάρη-Πάτση», τόμος 5, σελ. 608.

Ανεμα
Στεφάνη Αχαΐας

Η **Στεφάνη** είναι μικρός οικισμός ο οποίος ανήκει στην Τοπική Κοινότητα Βασιλικού του Δήμου Ερυμάνθου στο Νομό Αχαΐας.

## Τοποθεσία
Είναι χτισμένη στις βόρειες παρυφές του κάμπου των Φαρρών, σε υψόμετρο 135 μέτρων. Βρίσκεται επίσης, δίπλα στα όρια της Δημοτικής Ενότητας Φαρρών του Δήμου Ερυμάνθου με αυτά της Δημοτικής Ενότητας Βραχναίικων του Δήμου Πατρέων, καθώς και κοντά με αυτά της Δημοτικής Ενότητας Ωλενίας του Δήμου Δυτικής Αχαΐας. Απέχει οδικώς 11 χλμ. από την Χαλανδρίτσα και 21 χλμ. από την Πάτρα.

## Ιστορία
Η αρχική του ονομασία ήταν "Γκερμπεσαίικα", ονομασία που προέρχεται από το ορεινό χωριό Γκέρμπεσι Καλαβρύτων (σήμερα: Προφήτης Ηλίας), από όπου ποιμένες κατέβαιναν στην περιοχή τον χειμώνα και πολλοί από αυτούς εγκαταστάθηκαν μόνιμα εκεί. Αναφέρεται ότι οι αρχικοί του κάτοικοι προέρχονται, πέρα από το Γκέρμπεσι Καλαβρύτων, και από το Βραχνί Καλαβρύτων. Πολύ κοντά στην Στεφάνη υπήρχε και άλλος οικισμός με την ονομασία "Γκερμπεσαίικα", η σημερινή Αγριλιά.

Γενικά η ευρύτερη γύρω περιοχή κατοικούταν κατά το παρελθόν τις περιόδους του χειμώνα από ποιμένες με τα κοπάδια τους που κατοικούσαν μόνιμα σε ορεινά χωριά, ώστε να προφυλάσσουν τους ίδιους αλλά πολύ περισσότερο τα ζώα τους από το δριμύ ψύχος των τόπων κατοικίας τους και το έργο τους, δηλαδή η εκτροφή των ζώων τους (κυρίως αιγοπρόβατα), να είναι πιο εύκολο, όσο περισσότερο γίνεται.

Είναι σχετικά καινούριος οικισμός. Αναγνωρίστηκε ως οικισμός στις 16/10/1940 με το όνομα "Γκερμπεσαίικα" και υπήχθη στην τότε Κοινότητα Βραχναίικων. Με το ΦΕΚ 287Α της 10/10/1955 μετονομάστηκε σε "Στεφάνη". Με το ΦΕΚ 96Α της 13/08/1982 αποσπάστηκε από την Κοινότητα Βραχναίικων και έκτοτε αποτελεί τμήμα της Κοινότητας Βασιλικού σε όλες τις διοικητικές μεταβολές.

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Χρήστος Θ. Κανελλάκης, *Το Μοίραλι από το 1461 έως σήμερα. Ετυμολογικό λεξικό των πρώην Δήμων Μεσάτιδος, Φαρρών, Τριταίας, Λασιώνος Ηλείας*, Εκδόσεις Περί Τεχνών, Πάτρα 2010. ISBN 978-960-6684-64-7.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Στεφάνη.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Στεφάνης Αχαΐας, eetaa.gr. Ανακτήθηκε: 12/11/2017.
* Ε.Ε.Τ.Α.Α. - Διοικητικές μεταβολές Κοινότητας Βασιλικού Αχαΐας. eetaa.gr. Ανακτήθηκε: 10/11/2017.
* Πανδέκτης: Μετονομασίες των Οικισμών της Ελλάδας - Γκερμπεσαίικα-Στεφάνη. pandektis.ekt.gr. Ανακτήθηκε: 12/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Φαρρών
Κατηγορία:Δήμος Ερυμάνθου
Ευρωλίγκα ανδρών 2017-18

Η **Ευρωλίγκα ανδρών 2017-18** ήταν η 18η διοργάνωση υπό τη Euroleague Basketball και η όγδοη με την Turkish Airlines ως χορηγό, καθώς και η 61η συνολικά συμπεριλαμβανομένων των διοργανώσεων της FIBA Europe. Η σεζόν ξεκίνησε στις 12 Οκτωβρίου και ολοκληρώθηκε στις 20 Μαΐου με την διεξαγωγή του Φάιναλ Φορ στη Βελιγράδι της Σερβίας και το γήπεδο Combank Arena.

## Κατανομή των ομάδων
Συνολικά 16 ομάδες από εννέα χώρες αναμένεται να συμμετάσχουν στην Ευρωλίγκα 2017-18.

### Διανομή
Ο παρακάτω πίνακας εμφανίζει την προεπιλεγμένη λίστα πρόσβασης.

### Ομάδες
Οι ετικέτες που αναγράφονται στις παρενθέσεις δείχνουν τον τρόπο με τον οποίο κάθε ομάδα πληροί τις προϋποθέσεις για τη συμμετοχή στη διοργάνωση (TH: κάτοχοι τίτλου):

* ΕΣ: Προκρίθηκε με εγγυημένο συμβόλαιο μακράς διάρκειας
* 1η, 2η, κτλ.: θέση πρωταθλήματος μετά τα Playoffs
* ΝΓ: Νικήτρια του Γιούροκαπ

### Γήπεδα και τοποθεσίες

## Κανονική περίοδος
Η κανονική περίοδος ξεκίνησε στις 12 Οκτωβρίου 2017.
### Κατάταξη

* Οι πόντοι που επετεύχθησαν κατά τη διάρκεια παράτασης/παρατάσεων, δεν υπολογίζονται στην κατάταξη.

### Αποτελέσματα

## Playoffs
Στα playoffs η πρόκριση για το Final Four δίνεται στις ομάδες που θα κερδίσουν τρεις αγώνες. Αν μια ομάδα κερδίσει τρεις αγώνες προτού πραγματοποιηθούν και οι πέντε συνολικά αγώνες της σειράς, οι εναπομείναντες αγώνες παραλείπονται. Οι ομάδες που τερμάτισαν στις υψηλότερες θέσεις στον όμιλο (1-4) παίζουν τον πρώτο, τον δεύτερο και τον πέμπτο (αν χρειαστεί) αγώνα της σειράς στην έδρα τους.

Ο 1οι αγώνες πραγματοποιήθηκαν στις 17 και 18 Απριλίου, οι 2οι στις 19 και 20, οι 3οι στις 24 και 25, οι 4οι στις 26 και 27 και ο 5ος (όπου χρειάστηκε) 1 και 2 Μαΐου 2018.

### Σειρές

## Final Four
Οι αγώνες διεξήχθησαν στην "Combank Arena" του Βελιγραδίου της Σερβίας το τριήμερο 18-20 Μαΐου 2018.

### Πίνακας

## Κατάταξη

## Παραπομπές


## Εξωτερικοί σύνδεσμοι
* 

2018
Κατηγορία:Καλαθοσφαίριση το 2017
Κατηγορία:Καλαθοσφαίριση το 2018
Τραμετζίνο

Το **τραμετζίνο **( *tramezzino*) είναι τριγωνικό σάντουιτς, αποτελούμενο απο δύο φέτες ψωμάκι για τοστ -στις οποίες συχνά έχει αφαιρεθει η κόρα- γεμιστές με αλλαντικά, τυρί, λαχανικά ή άλλο· Γνωστό είναι το βενετσιάνικο τραμετζίνο, ενώ οι ρίζες του είναι τορινέζικες. Η πιο κοινή συνταγή το προβλέπει κρύο, αλλά υπάρχει επίσης και η ζεστή παραλλαγή του.

## Ετυμολογία
[μικρογραφία|Σάντουιτς με ''σαλάμι "Milanο"'' προς πώληση στη [Βιέννη]]
Ο όρος τραμετζίνο δημιουργήθηκε απο τον Γκαμπριέλε Ντ ' Ανούντσιο, ο οποίος τον δημιούργησε για να αντικαταστήσει την αγγλική λέξη sandwich. Πρόκειται για το υποκοριστικό της ιταλικής λέξης μεταξύ* ( tramezzo)*, εννοημένη ως μια στιγμή στα μισά του δρόμου μεταξύ πρωινού και μεσημεριανού, κατά την οποία καταναλώνει κανείς ένα σνακ το οποίο είναι, ακριβώς, το τραμετζίνο.

## Ιστορία
μικρογραφία|Ζεστά σάντουιτς
Η προέλευση του τραμετζίνο οφείλεται στο *Caffè Mulassano* της *Piazza Castello* στo Τορίνο το οποίο, το 1925 εφηύρε αυτή την ιταλική εκδοχή απο τη συγγενική αγγλική του, τα μίνι αγγλικά σάντουιτς φτιαγμένα για να καταναλωθούν μέσα σε δυο μπουκιές, την ώρα του τσαγιού.

## Σημειώσεις


Κατηγορία:Ιταλική κουζίνα
Κατηγορία:Σάντουιτς
Μπισκότα Αμαρέτι

μικρογραφία|Μπισκότα τύπου Αμαρέτι
Τα **μπισκότα Αμαρέτι** είναι τύπος μπισκότου επανομαζόμενα *σκληρά* ή *ξηρά,* με μοναδικά συστατικά την ζάχαρη, τα αμύγδαλα βερίκοκου και το ασπράδι αυγού. Προέρχονται από την πόλη Σαρόνο και παράγονται από το εργαστήριο ζαχαροπλαστικής της εταιρείας Δ. Λατζαρόνι & ΤΣ., η οποία εξακολουθεί να κατέχει το λογότυπο "Αμαρέτο ντι Σαρόνο",αν και προέρχεται από αυτό συχνά χρησιμοποιείται γενικά για να αναφερθεί κάθε είδος σκληρού μπισκότου.

## Ιστορία και παράδοση
Σύμφωνα με το μύθο που αναφέρεται από την ίδια την εταιρεία Λατζαρόνι, το 1718 ο Καρδινάλιος του Μιλάνου αποφάσισε να επισκεφθεί το Ιερό της Μπεάτα Βέρτζινε ντεΐ Μιράκολι στο Σαρόνο. Προς τιμήν της επίσκεψης του, ένα νεαρό ζευγάρι ετοίμασε ένα μείγμα με βάση τη ζάχαρη,τα αμύγδαλα βερύκοκου και το ασπράδι.Αυτό φουσκώνοντας στον φούρνο, έδωσε έναυσμα για τα στρογγυλά μπισκότα που ονομάστηκαν Αμαρέτι. Πέρα από το μύθο, ήταν η οικογένεια Λατζαρόνι, η οποία είχε μετακομίσει από το Τέλιο στο Σαρόνο στην αρχή του δέκατου Όγδοου αιώνα, για να γίνει ο σημαιοφόρος αυτής της ζαχαροπλαστικής ειδίκευσεις, αρχικά στο μικρό οικογενειακό εργαστήριο και έπειτα σε βιομηχανικό επίπεδο, χάρη στην ίδρυση του Δ. Λατζαρόνι & ΤΣ., το 1888.
## Παράξενα και πολιτιστικές αναφορές
* Τα μπισκότα είναι διάσημα για το περιτύλιγμα τους,που είναι κατασκευασμένο από ρυζόχαρτο ,το οποίο, το τυλίγουν, το τοποθετούν πάνω σε ένα πιατάκι και το καίνε με έναν αναπτήρα,περιμένοντας να φτερουγίσει σιγά-σιγά προς την κορυφή.Ορισμένοι διασκεδάζοντας το εκφράζουν μια επιθυμία η οποία θα πραγματοποιηθεί όταν το χαρτί θα αρχίσει να φτερουγίζει.
* Το 2010, μία κόκκινη συσκευασία Αμαρέτι Ντι Σαρόνο εμφανίζεται σε μια σκηνή στην ταινία φαντασίας *ο Χάρι Πότερ και οι Κλήροι του θανάτου - Μέρος 1*

Κατηγορία:Ζαχαρώδη παρασκευάσματα
Κύπελλο Μεξικού (ποδόσφαιρο ανδρών)

Το **Κύπελλο Μεξικού** (ισπανικά: *Copa MX*, πρώην *Copa Tower*, *Copa Eliminatoria* και *Copa México*) είναι μεξικανική ποδοσφαιρική διοργάνωση που δημιουργήθηκε το 1907. Μετά από μια μακρά διακοπή από το 1997, ξεκίνησε και πάλι το 2012. Η διοργάνωση χρηματοδοτείται από την Corona Extra και επομένως είναι επίσημα γνωστή με την επωνυμία Copa Corona MX.

Στις πρώτες διοργανώσεις του κυπέλλου, συμπεριλαμβάνονταν τόσο επαγγελματικές όσο και ερασιτεχνικές ομάδες. Ήταν η πρώτη επίσημη διοργάνωση που περιλάμβανε ομάδες από διάφορα μέρη του Μεξικού και θεωρήθηκε ως μία διοργάνωση με κύρος, ειδικά κατά τα προηγούμενα χρόνια της ύπαρξής του. Ο αρχικός σκοπός της διοργάνωσης ήταν να καθορίζει την εθνική πρωταθλήτρια, διαχωρίζοντάς την έτσι από την εκάστοτε τοπική πρωταθλήτρια. Η μορφή του ήταν διαφορετική από αυτή των τοπικών πρωταθλημάτων, καθώς τα παιχνίδια ήταν νοκ-άουτ και οδηγούσαν στον τελικό, εν αντιθέσει με τα τοπικά πρωταθλήματα. Η τρέχουσα διοργάνωση διεξάγεται δύο φορές το χρόνο σε μορφή περιόδων Απερτούρα και Κλαουσούρα, παρόμοια με τη Λίγα ΜΧ. Οι νικήτριες κάθε περιόδου διεκδικούν το ΣουπερΚόπα ΜΧ.

Το κύπελλο έχει θεσμοθετηθεί δύο φορές από τη Μεξικανική Ομοσπονδία Ποδοσφαίρου, μεταξύ 1976 και 1988 και μεταξύ 1992 και 1994, με τη διεξαγωγή του το 1997 να είναι η τελευταία φορά που το Κόπα Μέχικο πραγματοποιήθηκε πριν τεθεί σε αόριστη παύση. Το Μάιο του 2012, ο πρόεδρος της Λίγα ΜΧ, Ντέκιο ντε Μαρία, ανακοίνωσε την επιστροφή και την αλλαγή επωνυμίας της διοργάνωσης.

## Παραπομπές


## Eξωτερικοί σύνδεσμοι
* 

Κατηγορία:Ποδόσφαιρο στο Μεξικό
Bomber (ένδυση)

μικρογραφία|Bomber 
To *bomber* είναι είδος μπουφάν, αρχικά σχεδιασμένο για τους πιλότους, το οποίο εν συνεχεία έγινε μέρος της κλασσικής καθημερινής γκαρνταρόμπας. 

Κατά τη διάρκεια του Ά Παγκοσμίου πολέμου, το *bomber *σχεδιάστηκε ως κομμάτι ένδυσης για τους πιλότους, δεδομένου του ότι πολλά πολεμικά αεροπλάνα είχαν ανοιχτό πιλοτήριο, και επομένως για τους πιλότους υπήρχε η ανάγκη να διατηρηθούν επαρκώς ζεστοί.
Πρόκειται για την εξέλιξη του αντιανεμικού μπουφάν που οι πιλότοι της *Royal Flying Corps *είχαν υιοθετήσει από το 1915.
Έγινε ηγέτης της μόδας ανάμεσα στις δεκαετίες του'70 και '80 με την ονομασία "*bomber baseball*", και στη συνέχεια υιοθετήθηκε απο διάφορες υποκουλτούρες όπως οι σκίνχεντ (*skinheads*) στη δεκαετία του '80 και απο την χιπ χοπ κουλτούρα στις αρχές του 2000.

Ο μοντέρνος τύπος του *bomber *παρέμεινε ουσιαστικά απαράλλαχτος μέσα στο πέρασμα των χρόνων. Τα πιο κοινά μοντέλα έχουν γραμμή και μανίκια φαρδιά, ελαστικότητα στη μέση, στους καρπούς και κλείσιμο με φερμουάρ. Τα χρώματα ποικίλουν σε μια ευρεία γκάμα, αλλά ανάμεσα στις πιο συνήθεις αποχρώσεις παραμένει το πράσινο παραλλαγής, η κληρονομιά του οποίου πηγάζει από το στρατιωτικό ρούχο.

## Σχετικοί σύνδεσμοι
* Soprabito
* Giacca
* Giacca a vento
* Caban
* Abbigliamento sportivo

Κατηγορία:Πανωφόρια
Κατηγορία:Στρατιωτική ένδυση
Κλουμπ Νεκάξα

Η **Κλουμπ Νεκάξα** (ισπανικά: *Club Necaxa*) είναι μεξικανική ποδοσφαιρική ομάδα, η οποία ιδρύθηκε στις 21 Αυγούστου του 1923 στην Πόλη του Μεξικού. Το 2003 άλλαξε την έδρα του στην πόλη της Αγουασκαλιέντες. Αγωνίζεται στη Λίγα ΜΧ από την Απερτούρα του 2016, έπειτα από την επίτευξη της ανόδου, νικώντας την Χουάρες με συνολικό αποτέλεσμα 3–0 στους τελικούς της Ασένσο για τον προβιβασμό το 2015.

Έχει στο ενεργητικό της 18 τίτλους (7 Πρωταθλήματα, 5 Κύπελλα, 2 Καμπεόν ντε Καμπεόνες, 2 Κόπα Ελιμινατόρια, 1 Κύπελλο Πρωταθλητριών Βορείου Αμερικής και 1 ΚΟΝΚΑΚΑΦ Κύπελλο Κυπελλούχων) και τρεις τίτλους δεύτερης κατηγορίας. Ήταν η πρώτη ομάδα που κατέκτησε το Πρωτάθλημα και Κύπελλο στην ίδια περίοδο, το 1932-1933, λαμβάνοντας το ψευδώνυμο *campeonísimo*, ως η πρώτη ομάδα του Μεξικανικού ποδοσφαίρου που έφερε αυτό το ψευδώνυμο.

Κατέλαβε την 3η θέση στο Παγκόσμιο Πρωτάθλημα Συλλόγων 2000 που πραγματοποιήθηκε στη Βραζιλία, ενώ μαζί με τη Μοντερρέι και την Ντεπορτίβο Σαπρίσα της Κόστα Ρίκα, είναι οι πιο επιτυχημένες ομάδες της ΚΟΝΚΑΚΑΦ.

Κατέχει την 7η θέση στον κατάλογο της Διεθνούς Ομοσπονδίας Ιστορίας και Στατιστικής του Ποδοσφαίρου στη Βόρεια και Κεντρική Αμερική (1901-2000) και αποτελεί την καλύτερη μεξικανική ομάδα.

## Επιτυχίες

### Εγχώριες
**Ερασιτεχνική εποχή**

***Πριμέρα Φουέρσα: 4**
::1932–33, 1934–35, 1936–37, 1937–38

***[[Κύπελλο Μεξικού (ποδόσφαιρο ανδρών)|Κόπα Μέχικο]]: 4**
::1924–25, 1925–26, 1932–33, 1935–36
***Φιναλίστ: 2**
::1939–40, 1940–41

***[[Καμπεόν ντε Καμπεόνες]]: 2**
::1932–33, 1935–36

***Καμπεονίσιμο: 2**
::1932–33, 1934–35

**Επαγγελματική εποχή**

***[[Πρωτάθλημα ποδοσφαίρου Μεξικού|Λίγα ΜΧ]]: 3**
::1994–95, 1995–96, Ινβιέρνο 98

***[[Α΄ Κατηγορία ποδοσφαίρου ανδρών Μεξικού|Ασένσο ΜΧ]]: 4**
::Κλαουσούρα 2009, Μπισεντενάριο 2010, Απερτούρα 2014, Κλαουσούρα 2016

***Καμπεόν ντε Ασένσο: 2**
::2009–10, 2015-16

***[[Κύπελλο Μεξικού (ποδόσφαιρο ανδρών)|Κόπα Μέχικο]]: 3**
::1959–60, 1965–66, 1994–95 
***Φιναλίστ: 1**
::Κλαουσούρα 2016

***[[Καμπεόν ντε Καμπεόνες]]: 2**
::1965–66, 1994–95

### Διεθνείς
***[[Αγώνες Κεντρικής Αμερικής και Καραϊβικής]]: 1**
::1935

***[[ΚΟΝΚΑΚΑΦ Τσάμπιονς Λιγκ|ΚΟΝΚΑΚΑΦ Τσάμπιονς Καπ]]: 2**
::1975 (ως Ατλέτικο Εσπανιόλ), 1999

***[[ΙντερΛίγα]]: 1**
::2007
 
***[[Παγκόσμιο Κύπελλο Συλλόγων|Παγκόσμιο Πρωτάθλημα Συλλόγων]]: 1**
::3η θέση – 2000

***Κύπελλο Κυπελλούχων ΚΟΝΚΑΚΑΦ: 1**
::1994

## Παραπομπές


## Εξωτερικοί σύνδεσμοι

* 

Κατηγορία:Ποδοσφαιρικές ομάδες Μεξικού
Κατηγορία:Ιδρύσεις ποδοσφαιρικών ομάδων το 1923
Alphabeta

Οι **Alphabeta** ήταν συγκρότημα που απαρτιζόταν από Ισραηλινούς τραγουδιστές. Κέρδισαν τον διαγωνισμό τραγουδιού της Eurovision του 1978 με τον Ιζχάρ Κοέν. Τα μέλη του συγκροτήματος ήταν οι Ρούβεν Ερέζ (Reuven Erez), Λίζα Γκολντ-Ρουμπίν (Lisa Gold-Rubin), Νεχάμα Σουτάν (Nehama Shutan), Εστέρ Τζουμπερί  (Esther Tzuberi) και Ιτζχάκ Οκέβ (Itzhak Okev). Το νικητήριο τραγούδι ήταν το *[[A-Ba-Ni-Bi]]*.

Το Ισραήλ συγκέντρωσε συνολικά 157 βαθμούς, καθώς του δόθηκε η ανώτερη βαθμολογία των 12 πόντων συνολικά 5 συνεχόμενες φορές, κάτι που αποτελεί ρεκόρ για τον διαγωνισμό τραγουδιού της Eurovision.

Όταν έγινε σαφές ότι ο νικητής θα ήταν το Ισραήλ, η Ιορδανία σταμάτησε την ζωντανή μετάδοση του διαγωνισμού από την τηλεόραση, προφασισμένη τεχνικές δυσκολίες. Στην οθόνη οι τηλεθεατές είδαν ένα μπουκέτο λουλούδια.  Μία ημέρα μετά, η Ιορδανία παρουσίασε το τραγούδι του Βελγίου, το οποίο ήρθε 2ο στον διαγωνισμό, σαν να ήταν το νικητήριο τραγούδι. Έπειτα από εκείνη τη νίκη, ο επόμενος διαγωνισμός έγινε στην Ιερουσαλήμ το 1979.

Ο επικεφαλής της ισραηλινής αντιπροσωπείας Ρίβκα Μικαέλι, ανέφερε ότι το τραγούδι του Ιζχάρ Κοέν είχε σταλεί για τον διαγωνισμό, επειδή όλες οι άλλες συμμετοχές στον ισραηλινό εθνικό τελικό ήταν πολύ κακές.

## Παραπομπές


Κατηγορία:Ισραηλινά μουσικά συγκροτήματα
Κατηγορία:Συμμετέχοντες στο διαγωνισμό τραγουδιού Eurovision με το Ισραήλ
Κατηγορία:Διαγωνισμός Τραγουδιού Eurovision 1978
Κατηγορία:Συμμετέχοντες στη Eurovision
Κατηγορία:Νικητές Διαγωνισμού Τραγουδιού Eurovision
Ιζάρ Κοέν

Ο **Ιζάρ Κοέν** (Izhar Cohen, (, γεννήθηκε στις 13 Μαρτίου 1951) είναι Ισραηλινός τραγουδιστής, ο οποίος αναδείχθηκε νικητής στον διαγωνισμό τραγουδιού της Eurovision του 1978.

## Προσωπική ζωή
Γεννήθηκε στο Τελ Αβίβ και μεγάλωσε στην Giv'atayim με υεμενίτικη οικογένεια τραγουδιστών. 
Εκτός από τραγουδιστής, έγινε ηθοποιός. Έπαιξε στο θέατρο Χάιφα. Σήμερα είναι ιδιοκτήτης κοσμηματοπωλείου.

## Σταδιοδρομία
Ο Κοέν ξεκίνησε να τραγουδά από την παιδική του ηλικία μαζί με τον πατέρα του, Σλόμο Κοέν. Στα 18 έγινε μέλος της στρατιωτικής μπάντας "Nachal". Στη διάρκεια της δεκαετίας του ' 70 ήταν ο Ισραηλινός τραγουδιστής με τα τραγούδια που παίζονταν περισσότερο στη χώρα του. Το 1978 κέρδισε τον διαγωνισμό τραγουδιού της Eurovision με το συγκρότημα Alphabeta ερμηνεύοντας το τραγούδι "A-Ba-Ni-Bi" σε μουσική Νούριτ Χιρς και στίχους του Εχούντ Μάνορ. Ο τίτλος του τραγουδιού ήταν η εβραϊκή λέξη "*ani*" (πρώτο πρόσωπο προσωπικής αντωνυμίας) εκφράζοντας το δημοφιλές παιδικό παιχνίδι "Bet language" (κάτι σαν το "Pig Latin").

Ο Κοέν στη συνέχεια εκπροσώπησε ξανά το Ισραήλ στον διαγωνισμό του 1985 τραγουδώντας με ένα ανώνυμο συγκρότημα τραγουδιστών που έκαναν φωνητικά το  "Olé, Olé" (σε μουσική του Κόμπι Οσράτ και σε στίχους του Χαμουτάλ Μπεν Ζεέβ), το οποίο ήρθε 5ο. Επιχείρησε να εκπροσωπήσει ξανά το Ισραήλ το 1987 και το 1996, όμως δεν κέρδισε τον εθνικό τελικό.

## Παραπομπές


## Εξωτερικοί σύνδεσμοι

*https://web.archive.org/web/20170212014526/http://www.izhar-cohen.eu.pn/
*A-ba-ni-bi- στίχοι με αγγλική μετάφραση
*Ole ole- στίχοι σε αγγλική μετάφραση

Κατηγορία:Ισραηλινοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με το Ισραήλ
Κατηγορία:Διαγωνισμός Τραγουδιού Eurovision 1978
Κατηγορία:Διαγωνισμός Τραγουδιού Eurovision 1985
Κατηγορία:Συμμετέχοντες στη Eurovision
Κατηγορία:Νικητές Διαγωνισμού Τραγουδιού Eurovision
Σουπερκόπα ΜΧ

Το **Σουπερκόπα ΜΧ** (ισπανικά: *Supercopa MX*) είναι ποδοσφαιρική διοργάνωση του Μεξικού στην οποία λαμβάνουν μέρος οι νικήτριες των περιόδων Απερτούρα και Κλαουσούρα του Κόπα ΜΧ. Οι νικήτριες καταλαμβάνουν την τρίτη θέση του Μεξικού στο Κόπα Λιμπερταδόρες, εισερχόμενες στον πρώτο γύρο της διοργάνωσης.

## Ιστορία
Τον Ιούνιο του 2013, ο πρόεδρος της Λίγα ΜΧ, Ντέκιο ντε Μαρία, ανακοίνωσε ότι οι νικήτριες των Απερτούρα και Κλαουσούρα του Κόπα ΜΧ θα αντιμετωπίσουν ο ένας τον άλλον και ο νικητής θα προκριθεί στο Κόπα Λιμπερταδόρες του επόμενου έτους ως «Μεξικό 3».

Στις 20 Ιουνίου 2014 ανακοινώθηκε ότι οι δύο ομάδες θα έρχονταν αντιμέτωπες σε μια σειρά δύο αγώνων, με την ονομασία SuperCopa MX.

Το 2015 διεξήχθη μόνο αγώνας σε ουδέτερο γήπεδο, στο Toyota Stadium στο Φρίσκο, Τέξας, Ηνωμένες Πολιτείες, κάνοντας το Μεξικό το τέταρτο έθνος (μετά την Ιταλία, τη Γαλλία και την Τουρκία) και το πρώτο έθνος της Βόρειας Αμερικής που διοργάνωσε το Σούπερ Καπ στο εξωτερικό.

## Παραπομπές


## Eξωτερικοί σύνδεσμοι
* 

Κατηγορία:Ποδόσφαιρο στο Μεξικό
Μεξικο
Καμπεόν ντε Καμπεόνες

Το **Καμπεόν ντε Καμπεόνες** (ισπανικά: *Campeón de Campeones*, κυριολεκτικά: *Πρωταθλήτρια των Πρωταθλητριών*) αποτελεί ετήσια διοργάνωση του μεξικανικού ποδοσφαίρου η οποία ξεκίνησε το 1942. Στη σημερινή του μορφή, λαμβάνουν μέρος οι πρωταθλήτριες των περιόδων Απερτούρα και Κλαουσούρα της Λίγα ΜΧ.

## Ιστορία
### Παραδοσιακή διοργάνωση
Η διοργάνωση δημιουργήθηκε το 1942. Το τρόπαιο παρουσιάστηκε τότε από τον πρόεδρο του Μεξικού, Μανουέλ Άβιλα Καμάτσο. Από το 1942 έως το 1995 διεξαγώταν το παιχνίδι μεταξύ της πρωταθλήτριας και της κυπελλούχου. Παραδοσιακά ο αγώνας (με εξαίρεση το 1968 και το 1988 όταν διεξήχθησαν δύο αγώνες) για τον προσδιορισμό της «υπερπρωταθλήτριας» πραγματοποιήθηκε στο τέλος της αγωνιστικής περιόδου σε γήπεδο στην Πόλη του Μεξικού.

Εάν μια ομάδα κέρδισε τόσο το πρωτάθλημα όσο και το κύπελλο εκείνο το έτος, της δινόταν ο τίτλος *Campeonísimo* με αυτόματη απονομή του τρόπαιου. Μέχρι σήμερα αυτό συνέβη μόνο πέντε φορές (Λεόν το 1949, το Κρους Ασούλ το 1969, η Γουαδαλαχάρα το 1970, Πουέμπλα το 1990 και Νεκάξα το 1995).

### Νέα εποχή
Μετά το 1995 η διοργάνωση χωρίστηκε σε δύο συντομότερες εποχές Απερτούρα και Κλαουσούρα. Στη συνέχεια το 1997 η Μεξικανική Ομοσπονδία Ποδοσφαίρου κατήργησε το Μεξικάνικο Κύπελλο. Λόγω αυτών των αλλαγών, η διοργάνωση Καμπεόν ντε Καμπεόνες αναβλήθηκε. Η διοργάνωση επαναλήφθηκε κατά την περίοδο 2002-03. Ωστόσο, αυτή τη φορά διεξήχθη αγώνας μεταξύ των πρωταθλητριών της Απερτούρα και της Κλαουσούρα. Η διοργάνωση διεξήχθη τέσσερις φορές και ξεκίνησε ξανά από το 2007 έως το 2011.

Το 2012, η επανασχηματισμένη Λίγα ΜΧ επανέλαβε τη διοργάνωση για άλλη μια φορά. Υπήρξε ένας φιλικός αγώνας που διεξήχθη μεταξύ των πρωταθλητριών της Λίγα ΜΧ (πρώτη κατηγορία) και της Ασένσο ΜΧ (δεύτερη κατηγορία). Κατά την περίοδο 2013-14, η Λίγα ΜΧ προέβλεπε ότι στον αγώνα Καμπεόν ντε Καμπεόνες θα μπορούσαν να μετέχουν η πρωταθλήτρια της Απερτούρα 2013 με την κυπελλούχο της Απερτούρα 2013.

## Παραπομπές


## Eξωτερικοί σύνδεσμοι
* 

Κατηγορία:Ποδοσφαιρικές διοργανώσεις Μεξικού
Άκφρεντ της Ακουιτανίας

Ο **Άκφρεντ της Ακουιτανίας** (*Acfred d'Aquitaine*, ... - 927), κόμης της Ωβέρνης και δούκας της Ακουιτανίας (926 - 927), μικρότερος γιος του Άκφρεντ Α΄ του Καρκασσόν και της Αδελίνδας αδελφής του δούκα της Ακουιτανίας Γουλιέλμου του Ευσεβούς, διάδοχος του αδελφού του Γουλιέλμου του Νεώτερου. O τίτλος του δούκα για τον Άκφρεντ εμφανίζεται σε ένα μεταθανάτιο καταστατικό του 928.
Ο Άκφρεντ έχει μικρές κατοχές γης στην Ωβέρνη, τα περισσότερα εδάφη είχαν μεταβιβαστεί σε επιφανείς άντρες, σύμφωνα με έγγραφα δεν είχε στην κατοχή του την κοιλάδα της Λυών. Οι κατοχές του βρίσκονταν διάσπαρτες στην Ωβέρνη και στην Ζεβοντάν, σύμφωνα με μια διαθήκη που έκανε (927) παραχώρησε την περιουσία του στους οπαδούς του. 
Άν και ο Αντχεμάρ του Χαβάννες αναφέρει τον Εμπλ της Ακουιτανίας σαν διάδοχο του κανένα έγγραφο δεν εμφανίζει τον Εμπλ στην Οβέρν ή να έχει καμιά διεκδίκηση στο δουκάτο.  
Ο Εμπλ δεν ήταν ο μόνος διεκδικητής, την περίοδο (940 - 941) ο Ραϊμόνδος του Πονς της Τουλούζης είχε τον έλεγχο της περιοχής, ο Γουλιέλμος Γ΄ της Ακουιτανίας του επιτέθηκε και τον αιχμαλώτισε (955).

## Παραπομπές
 		


## Πηγές
*Brunterc'h, Jean-Pierre. "La Succession d'Acfred, Duc d'Aquitaine (927–936)." Quæstiones medii ævi novæ 6 (2001): 195–240.
*Lewis, Archibald R. The Development of Southern French and Catalan Society, 718–1050. University of Texas Press: Austin, 1965.

Κατηγορία:Δούκες της Ακουιτανίας
Γουλιέλμος Β΄ της Ακουιτανίας

Ο **Γουλιέλμος Β΄ της Ακουιτανίας** ή **Γουλιέλμος ο Νεώτερος** (πέθανε στις 12 Δεκεμβρίου 926) κόμης της Ωβέρνης και Δούκας της Ακουιτανίας (918 - 926) ήταν μεγαλύτερος γιος του Άκφρεντ Α΄ του Καρκασσόν και της Αδελίνδας. Διαδέχθηκε στο δουκάτο της Ακουιτανίας τον αδελφό της μητέρας του Γουλιέλμο τον Ευσεβή. 
Όταν ανέβηκε στον θρόνο ξεκίνησε πολεμικές συγκρούσεις με τους Βουργούνδιους και τους Νορμανδούς οι οποίοι αρνήθηκαν να αναγνωρίσουν σαν βασιλιά τον Ροδόλφο της Γαλλίας. Η συμμαχία του με τον Γάλλο βασιλιά ήταν προσωρινή ο Γουλιέλμος αργότερα επαναστάτησε, ο Ροδόλφος οδήγησε στρατό εναντίον του αλλά αναγκάστηκε να οπισθοχωρήσει για να αντιμετωπίσει τους Μαγυάρους στον Ρήνο. Ο Γουλιέλμος πέθανε αμέσως μετά, τον διαδέχθηκε ο μικρότερος αδελφός του Άκφρεντ της Ακουιτανίας.

## Παραπομπές


## Πηγές
*Nouvelle Biographie Générale. Paris, 1859.
*Memoirs of the Queens of France. Anne Forbes Bush.

Κατηγορία:Δούκες της Ακουιτανίας
Αιλία Φλακίλλα

Η **Αιλία Φλασίλλα** (*Elia Flacila*, 31 Μαρτίου 356 - 386) ήταν Ρωμαία αυτοκράτειρα και σύζυγος του Θεοδοσίου Α΄. Μαζί του έκανε τρία παιδιά: τον Αρκάδιο, τον Ονώριο και την Αιλία Πουλχερία. Σύμφωνα με κάποιες πηγές, είχε ισπανική καταγωγή.

## Αυτοκράτειρα
Παντρεύτηκε τον Θεοδόσιο Α΄ γύρω στο 375-376. Ο Θεοδώρητος Κύρου αναφέρει τα φιλανθρωπικά της έργα στα άτομα με ειδικές ανάγκες. Αναφέρει ότι η Φλακίλλα είχε πει ότι «η διανομή των χρημάτων ανήκει στην αυτοκρατορική αξιοπρέπεια, αλλά προσφέρω προσωπική εξυπηρέτηση στον Θεό για την αυτοκρατορική αξιοπρέπεια». 

Απεβίωσε στις αρχές του 386. Το τέλος της αναφέρεται από τον Κλ. Κλαυδιανό, τον Ζώσιμο, τον Φιλοστόργιο και τον Ιωάννη Ζωναρά. Σύμφωνα με τον Πασχάλιο χρονικό, το *Palatium Flaccillianum* της Κωνσταντινούπολης ονομάστηκε προς τιμήν της. Άγαλμά της τοποθετήθηκε στη Σύγκλητο της Κωνσταντινούπολης.

## Αγιοποίηση
Η Φλασίλλα είναι αγία της Ορθόδοξης Εκκλησίας και η μνήμη της εορτάζεται στις 14 Σεπτεμβρίου. 

## Παραπομπές


Κατηγορία:Σύζυγοι Βυζαντινών Αυτοκρατόρων
Κατηγορία:Ρωμαίες Αυτοκράτειρες
Κατηγορία:Άγιοι της Ορθόδοξης Εκκλησίας
Ε.Κ. Καβάλας

100px|μικρογραφία|Παλαιότερο λογότυπο
Η **Ένωση Καλαθοσφαίρισης Καβάλας** είναι ελληνικό αθλητικό σωματείο που δραστηριοποιείται στην πόλη της Καβάλας, στον ομώνυμο νομό, όπου και βρίσκεται η έδρα του, το Δημοτικό Αθλητικό Κέντρο Καλαμίτσας «Αλεξάνδρα Δήμογλου». Επίσημο έτος ίδρυσής του είναι το 2003 και αγωνίζεται με χρώματα το μπλε και το λευκό. Διατηρεί τμήματα ανδρικής και γυναικείας καλαθοσφαίρισης όλων των ηλικιακών ομάδων. Αναφέρεται επίσης με το διακριτικό τίτλο «Αθλητικός Σύλλογος Ένωση Καλαθοσφαίρισης Καβάλας».

## Ιστορία
Το 2003 αποφασίστηκε η ενοποίηση των τμημάτων καλαθοσφαίρισης ανδρών τριών συλλόγων της πόλης, του Α.Ο.Κ, του Αστέρα και του Ηρακλή, δημιουργώντας την Ένωση Καλαθοσφαίρισης Καβάλας.

## Τμήμα καλαθοσφαίρισης ανδρών

Το τμήμα καλαθοσφάιρισης ανδρών της Ε.Κ. Καβάλας ιδρύθηκε το 2003. Έπειτα ο σύλλογος απορρόφησε το ανδρικό τμήμα καλαθοσφαίρισης του Α.Μ.Σ. Πανοράματος.

## Τμήμα καλαθοσφαίρισης γυναικών
Το τμήμα καλαθοσφάιρισης γυναικών της Ε.Κ. Καβάλας δημιουργήθηκε το 2008. Την περίοδο 2014–15 διέκοψε τη λειτουργία του.

## Τμήματα υποδομής
Ο σύλλογος διαθέτει τμήματα υποδομής εφήβων, παίδων, γυναικεία τμήματα και ακαδημία. Υπάρχει επίσης συνεργασία με τα αντίστοιχα τμήματα του Ηρακλή και της Αγίας Βαρβάρας.

## Παραπομπές


## Εξωτερικοί σύνδεσμοι

* Α.Σ. Ένωση Καλαθοσφαίρισης Καβάλας , επίσημος ιστότοπος των ερασιτεχνικών τμημάτων / ακαδημιών.
* Α.Σ. Ένωση Καλαθοσφαίρισης Καβάλας, ιστολόγιο ερασιτεχνικών τμημάτων / ακαδημιών.


Κατηγορία:Αθλητικοί σύλλογοι Καβάλας
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις αθλητικών συλλόγων το 2003
Αλόιδες Ρεθύμνου

Οι **Αλόιδες** είναι χωριό και έδρα ομώνυμης κοινότητας του Δήμου Μυλοποτάμου στην Περιφερειακή Ενότητα Ρεθύμνης της Κρήτης.

## Γενικά και ιστορικά στοιχεία
Οι Αλόιδες βρίσκονται 49 χλμ ανατολικά του Ρεθύμνου και είναι κτισμένες σε υψόμετρο 380 μέτρων. Το χωριό αναφέρεται από τον Φραντσέσκο Μπαρότσι το 1577 ως *Aloidhes* της επαρχίας Μυλοποτάμου. Στη βενετική απογραφή του 1583 από τον Καστροφύλακα αναφέρεται ως *Alloides* με 90 κατοίκους, το 1630 ο Βασιλικάτα το αναφέρει ως *Aloides*, ενώ στην οθωμανική απογραφή του 1671 αναγράφεται ως *Aloydes* με 9 χαράτσια. Κατά τη διάρκεια της Κρητικής Επανάστασης του 1866- 1869, νοσηλεύτηκε το χωριό ο  Άγγλος φιλέλληνας και ανταποκριτής των Τάιμς του Λονδίνου, Ι. Σκίννερ. Το 1881 αναφέρεται ως Αλόιδαις με 133 κατοίκους, όλοι χριστιανοί, στον δήμο Δαμάστας . Διοικητικά, μετά την ένωση της Κρήτης με την Ελλάδα, ο οικισμός υπαγόταν μέχρι το 1997 στην επαρχία Μυλοποτάμου ως έδρα κοινότητας, ενώ στη συνέχεια υπήχθη στον καποδιστριακό δήμο Κουλούκωνα. Από το 2011 ανήκει στον καλλικρατικό δήμο Μυλοποτάμου, πάλι ως έδρα κοινότητας.

Δείτε ***[[Κοινότητα Αλοΐδων]]***

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Μυλοπόταμου
Αγία Τριάδα Λασιθίου

Η **Αγία Τριάδα** (επίσημα *Αγία Τριάς*) είναι χωριό και έδρα ομώνυμης κοινότητας του δήμου Σητείας και της τέως Επαρχίας Σητείας  στην περιφερειακή ενότητα Λασιθίου, της ανατολικής Κρήτης. 

Είναι κτισμένη σε υψόμετρο 460 μέτρων, 34 χιλιόμετρα νότια της Σητείας. Απέχει περίπου οκτώ χιλιόμετρα από το Λιβυκό πέλαγος. Η οικονομία του χωριού βασίζεται στην γεωργία και στην αλιεία.

## Ιστορικά στοιχεία
Στην ευρύτερη περιοχή του χωριού έχουν βρεθεί ίχνη κατοίκησης από την μινωική εποχή. Στη θέση Πετροκοπιό έχει εντοπιστεί κεραμική των ύστερων νεολιθικών - πρωτομινωικών χρόνων. Στη θέση Σταλός έχει εντοπιστεί οικισμός των μινωικών χρόνων καθώς και θολωτοί τάφοι. Το σπήλαιο Αλογαρά στη θέση Λειβάρι χρησιμοποιήθηκε ως κατοικία κατά τη μινωική εποχή.

Η παλαιότερη ονομασία του χωριού ήταν *Τσω* (το), άγνωστης ετυμολογίας. Το χωριό δεν αναφέρεται στις ενετικές απογραφές, ενώ δεν έχει εντοπιστεί μνεία στο τοπωνύμιο ούτε σε συμβολαιογραφικές πράξεις της βενετικής εποχής. Ο Εμμανουήλ Αγγελάκης είχε προτείνει στο έργο Σητειακά ότι το χωριό καταστράφηκε από πειρατές το 1471 και ξανακατοικήθηκε τον 16ο ή τον 17ο αιώνα. Πρώτη φορά αναφέρεται στην αιγυπτιακή απογραφή του 1834, ως *Tzo* με 25 χριστιανικές οικογένειες. Στην απογραφή του 1881 αναφέρεται ως *Τσω* με 158 χριστιανούς κατοίκους και υπαγόταν στο δήμο Χαντρά. Το χωριό μετονομάστηκε σε Αγία Τριάδα το 1920, όταν έγινε έδρα αγροτικού δήμου. Η νέα ονομασία του χωριού οφείλεται στον καθεδρικό ναό του χωριού.

*Δείτε: *'Κοινότητα Αγίας Τριάδος**'

Πορεία πληθυσμού σύμφωνα με τις απογραφές:
μικρογραφία|235x235px|Η κοινότητα σε σχέση με τον δήμο.|αριστερά
## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Σητείας
Ζεμ (Καζακστάν)

Το **Ζεμ** είναι πόλη στην Περιφέρεια Ακτόμπε του δυτικού Καζακστάν. Σύμφωνα με την απογραφή του 2009, η πόλη είχε πληθυσμό 1.936 κατοίκων, ενώ στην απογραφή του 1999 η πόλη είχε πληθυσμό 1.142 κατοίκων. Το Ζεμ, καθώς βρίσκεται σε μικρή απόσταση από το Εμπί, ήταν πρώην στρατιωτική εγκατάσταση γνωστή ως «Εμπά-5», πριν της χορηγηθεί το καθεστώς της πόλης.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Καζακστάν
Ζου Λασιθίου

Η **Ζου** είναι χωριό της κοινότητας Σταυρωμένου του δήμου Σητείας και της τέως Επαρχίας Σητείας στην περιφερειακή ενότητα Λασιθίου της Κρήτης. 

Είναι κτισμένη σε υψόμετρο 170 μέτρων, 7 χιλιόμετρα νότια της Σητείας.

## Ετυμολογία
Ο Paul Faure ετυμολογεί το όνομα του χωριού από τη λέξη *σου* η οποία σημαίνει νερό στα αραβικά και σύμφωνα με τον Στέργιο Σπανάκη αναφέρεται σε μεγάλη πηγή νερού η οποία υπάρχει στο χωριό. Ο Στέργιος Σπανάκης αναφέρει επίσης ότι η ονομασία Ζου αναφέρεται στην πηγή και η βενετική γραφή του ονόματος του χωριού προέρχεται από την έκφραση στη Σου, η οποία προφερόταν Σιζού, και από εκεί προκύπτει η ονομασία Ζου.

## Ιστορικά στοιχεία
left|thumb|250x250px|Η μινωική αγροικία
Πριν την είσοδο του οικισμού βρίσκονται τα ερείπια μινωικής αγροικίας, την οποία ανέσκαψε το 1955 ο Νικόλαος Πλάτων. Το κτίριο χρονολογήθηκε στην μεσομινωική  περίοδο, ήταν πιθανόν διώροφο και περιλαμβάνει πάνω από 30 δωμάτια. Κοντά στην αγροικία βρέθηκε ταφικό σπήλαιο το οποίο χρονολογείται από την μεσομινωική ΙΙΙβ-υστερομινωική εποχή.

Το χωριό αναφέρεται από τον Φραντσέσκο Μπαρότσι το 1577 ως *Sisu* στην επαρχία Σητείας. Στην ενετική απογραφή του 1583 από τον Καστροφύλακα αναφέρεται ως *Xisù* με 377 κατοίκους. Ο Βασιλικάτα το αναφέρει το 1630 ως *Sisu*. Στην τουρκική απογραφή του 1671 δεν αναφέρεται. Ο Εμμανουήλ Αγγελάκης αναφέρει στο έργο του *Σητειακά* ότι ο Χαϊρεντίν Μπαρμπαρόσσα είχε αιχμαλωτίσει τους κατοίκους του χωριού το 1533 και τους απελευθέρωσε ο Γεώργιος Καντανολέος, πληρώνοντας τα λύτρα. Στο χωριό σώζεται ο πύργος του Βενετού φεουδάρχη.

Το χωριό αναφέρεται στην αιγυπτιακή απογραφή του 1834 ως *Zu* με 9 τουρκικές οικογένειες. Το 1881 αναφέρεται ως Ζου με 48 κατοίκους, όλοι Τούρκοι και ανήκε στο δήμο Λιμένος Σητείας. Στην απογραφή του 1900 δεν αναφέρεται. Ο Στέργιος Σπανάκης εξηγεί αυτό το γεγονός υποστηρίζοντας ότι οι Τούρκοι κάτοικοί του τον είχαν εγκαταλείψει. Το 1911 ολοκληρώθηκε τεχνικό έργο το οποίο διοχέτευε νερά από πηγή στη Ζου για την ύδρευση της Σητείας.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Σητείας
Αιλία Πουλχερία

Η **Αιλία Πουλχερία** (379 - 385) ήταν κόρη του Θεοδοσίου Α΄ και τής πρώτης συζύγου του Φλακίλλας.

Αδερφή των αυτοκρατόρων Αρκάδιου και Ονώριου, η Πουλχερία πέθανε πολύ μικρή (ηλικίας λίγων μηνών ως και επτά ετών, όπως αναφέρουν διάφορες πηγές) κατά πάσα πιθανότητα λίγο πριν τον θάνατο της μητέρας της (386). Ο Θεοδόσιος Α΄ δέχτηκε να παντρευτεί την Γάλλα, την μικρότερη κόρη του Βαλεντινιανού Α΄, ενώνοντας τις δυο δυναστείες. Το γεγονός αυτό αυξάνει τις αμφιβολίες των ιστορικών ότι ο θάνατος της Πουλχερίας έχει σχέση με τον θάνατο της μητέρας της. Δεν συγχέεται με την πιο δημοφιλή ανιψιά της, Πουλχερία.

## Παραπομπές


Κατηγορία:Πορφυρογέννητες
Βορίλας ποταμός

Ο **Βορίλας** ή αλλιώς και **Μέγας Μελάς** (εναλλακτικά: **Μέγας Μελλάς**) είναι μικρός ποταμός της Αχαΐας. Αποτελεί έναν από τους κύριους και μεγαλύτερους παραποτάμους του ποταμού Πείρου.

Οι κύριες πηγές του βρίσκονται σε δύο διαφορετικές αλλά κοντινές μεταξύ τους τοποθεσίες: η μία στα νότια πρόβουνα του Παναχαϊκού κοντά στο χωριό Καταρράκτης (Λόπεσι) και η άλλη στους πρόποδες του Ερυμάνθου κοντά στο χωριό Ροδιά (Μπούγα). Συμβάλλει με τον ποταμό Πείρο στην περιοχή της Βαλμαντούρας.

Ο ποταμός βρίσκεται και ρέει εξ ολοκλήρου εντός των ορίων της γεωγραφικής έκτασης της Δημοτικής Ενότητας Φαρρών του «Καλλικρατικού» Δήμου Ερυμάνθου. Στο μεγαλύτερο μέρος της διαδρομής του, κατά μήκος των όχθων του, φύονται πλατάνια.

## Πηγές
* Αικατερίνη Δίγκα, *[http://nemertes.lis.upatras.gr/jspui/handle/10889/6098 Αξιολόγηση της Μελέτης Περιβαλλοντικών Επιπτώσεων για την κατασκευή του φράγματος των ποταμών Πείρου-Παραπείρου στο Νομό Αχαΐας και εκτίμηση της εφαρμογής των περιβαλλοντικών όρων από τη μελέτη των επιπτώσεων του έργου στο περιβάλλον] *, Μεταπτυχιακή Διατριβή, Πανεπιστήμιο Πατρών-Τμήμα Βιολογίας-Τομέας Βιολογίας Φυτών, Πάτρα 2012. Ανακτήθηκε: 16/06/2017. (Αρχείο pdf)
* Χρήστος Θ. Κανελλάκης, *Το Μοίραλι από το 1461 έως σήμερα. Ετυμολογικό λεξικό των πρώην Δήμων Μεσάτιδος, Φαρρών, Τριταίας, Λασιώνος Ηλείας*, Εκδόσεις Περί Τεχνών, Πάτρα 2010. ISBN 978-960-6684-64-7.

Κατηγορία:Ποταμοί της Αχαΐας
Κατηγορία:Δήμος Φαρρών
Θεοδώρα (κόρη του Κωνσταντίνου Ζ΄)

Η **Θεοδώρα** (γενν. 946) ήταν κόρη του Κωνσταντίνου Ζ΄ και της Ελένης Λεκαπηνής, αδελφή του αυτοκράτορα Ρωμανού Β΄ και σύζυγος του Ιωάννη Α΄ Τσιμισκή.

Το 959 ο Κωνσταντίνος Ζ΄ πέθανε και στον θρόνο ανέβηκε ο αδελφός της Θεοδώρας, Ρωμανός. Αυτός, καθοδηγημένος από τη σύζυγό του Θεοφανώ, έστειλε τις πέντε αδελφές του, Θεοδώρα, Ζωή, Αγάθη, Θεοφανώ και Άννα, στο μοναστήρι του Κανικλείου, αργότερα όμως χωρίστηκαν. Το 963 ο Ρωμανός πέθανε. Η Θεοφανώ ασκούσε την επιτροπεία στα ανήλικα παιδιά της μέχρι που παντρεύτηκε τον Νικηφόρο Φωκά, ο οποίος ανέβηκε στον θρόνο. Ωστόσο, αργότερα συνωμότησε εναντίον του με τον εραστή της Ιωάννη Τσιμισκή, ο οποίος σκότωσε τον Νικηφόρο και έγινε αυτοκράτορας. Ο Τσιμισκής πάντως εξόρισε τη Θεοφανώ σε μοναστήρι.

Επειδή ο Τσιμισκής δεν συνδεόταν με τη Μακεδονική δυναστεία εξ αίματος ή εξ αγχιστείας, έβγαλε τη Θεοδώρα από το μοναστήρι και την παντρεύτηκε. Σύμφωνα με τον Λέοντα τον Διάκονο, ο γάμος πραγματοποιήθηκε τον Νοέμβριο του 971. Είχαν μια κόρη, τη Θεοφανώ Κουρκούα. Ο Ιωάννης πέθανε τον Ιανουάριο του 976. Αν η Θεοδώρα ζούσε τότε δεν αναφέρεται από τις πηγές.

## Παραπομπές


Κατηγορία:Σύζυγοι Βυζαντινών Αυτοκρατόρων
Κατηγορία:Βυζαντινοί του 10ου αιώνα
Κλουμπ Τιχουάνα

Η **Κλουμπ Τιχουάνα** (ισπανικά: *Club Tijuana*) είναι επαγγελματική ποδοσφαιρική ομάδα στο Μεξικό. Ιδρύθηκε το 2007 από τον Χόρχε Χανκ και αγωνίζεται στην πόλη Τιχουάνα, Μπάχα Καλιφόρνια, στο Μεξικό. Είναι η πρώτη ομάδα από την Τιχουάνα που κατέκτησε το εγχώριο πρωτάθλημα.

Μετά τη νίκη της Απερτούρα 2010 στη Λίγα ντε Ασένσο του Μεξικού, απέκτησε το δικαίωμα να παίξει στον τελικό με σκοπό την άνοδο με αντίπαλο την Ιραπουάτο, τον οποίο νίκησε και προβιβάστηκε στην πρώτη κατηγορία του Μεξικού μετέχοντας στην Απερτούρα 2011. Κατέκτησε επίσης το πρωτάθλημα Μεξικού της Απερτούρα 2012.

## Επιτυχίες

### Εγχώριες
***[[Πρωτάθλημα ποδοσφαίρου Μεξικού|Λίγα ΜΧ]]: 1**
::Απερτούρα 2012
***[[Α΄ Κατηγορία ποδοσφαίρου ανδρών Μεξικού|Λίγα ντε Ασένσο]]: 1**
::Απερτούρα 2010
***Τελικός Ανόδου: 1**
::Καμπεόν ντε Ασένσο 2010–11

### Φιλικές
***Σαν Ντιέγο Κλάσικο: 3**
:: 2011, 2012, 2013

***Λος Άνχελες Κλάσικο: 1**
:: 2013

## Παραπομπές


## Εξωτερικοί σύνδεσμοι
* 

Κατηγορία:Ποδοσφαιρικές ομάδες Μεξικού
Κατηγορία:Ιδρύσεις ποδοσφαιρικών ομάδων το 2007
Σίτανος Λασιθίου

Η **Σίτανος**  είναι χωριό της κοινότητας Κατσιδωνίου του δήμου Σητείας και της τέως Επαρχίας Σητείας στην περιφερειακή ενότητα Λασιθίου της Κρήτης. 

Είναι κτισμένη σε υψόμετρο 620 μέτρων, και απέχει 18 χιλιόμετρα από τη Σητεία. Κοντά στο χωριό βρίσκεται το μεγάλο σπήλαιο Έξω Λατσίδι.

Σύμφωνα με τον Στέργιο Σπανάκη, το χωριό δεν αναφέρεται στις ενετικές απογραφές, ενώ ο Εμμανουήλ Αγγελάκης αναφέρει στο έργο του *Σητειακά* ότι σε αντίγραφο της έκθεσης του Καστροφύλακα, ανάμεσα στα χωριά της Σητείας αναφέρεται και η Σίτανος, με 54 κατοίκους. Το χωριό αναφέρεται στην τουρκική απογραφή του 1671, με 9 χαράτσια. Το χωριό αναφέρεται στην αιγυπτιακή απογραφή του 1834 ως *Sitanos* με 15 χριστιανικές και 2 χριστιανικές οικογένειες. Το 1881 αναφέρεται ότι είχε 146 χριστιανούς και 22 Τούρκους κατοίκους και ανήκε στο δήμο Καρυδίου.

Αναλυτικά η δημογραφική πορεία του χωριού σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Σητείας
Μοναστήρι του Οσίου Ναούμ

Το **Μοναστήρι του Οσίου Ναούμ** () βρίσκεται στη Βόρεια Μακεδονία, 29 χιλιόμετρα νότια της πόλης της Οχρίδας, στις όχθες της ομώνυμης λίμνης.

Στο χώρο της μονής είναι θαμμένος ο Όσιος Ναούμ, που ίδρυσε την μονή το 905 μ.Χ. Από τον 16ο αιώνα λειτούργησε στο μοναστήρι ελληνικό σχολείο. Από το 1912 μέχρι το 1925 το μοναστήρι και η γύρω περιοχή ανήκε στο αλβανικό κράτος. Τελικά στις 28 Ιουνίου 1925 ο βασιλιάς της Αλβανίας Ζογ Α’  μετά από διαπραγματεύσεις παραχώρησε την περιοχή με το μοναστήρι στην Γιουγκοσλαβία.

## Παραπομπές


## Εξωτερικοί σύνδεσμοι
*http://www.360macedonia.com/en/st-Naum-of-ohrid
*http://macedonia.for91days.com/the-waters-of-sveti-naum/ 

Ναουμ
Ναουμ
Κατηγορία:Νοτιοδυτική Στατιστική Περιφέρεια (Βόρεια Μακεδονία)
Ισπανική διάλεκτος της Κεντρικής Αμερικής

Η **κεντροαμερικανική διάλεκτος** (ενδώνυμο: español centroamericano) αποτελεί την κύρια μορφή της ισπανικής γλώσσας στα κράτη της Κεντρικής Αμερικής και μία από τις κύριες διαλεκτολογικές υποδιαιρέσεις της γλώσσας στην Αμερικανική ήπειρο. 

Είναι μία από τις διαλέκτους των χαμηλών περιοχών και παρουσιάζει ευρεία εξασθένιση των συμφώνων (στον καθημερινό αλλά και επίσημο λόγο. Επομένως σε επίπεδο φωνητικής χαρακτηρίζεται από δάσυνση του φατνιακού τριβόμενου σε συλλαβική έξοδο και του άηχου υπερωικού τριβόμενου, ημιφωνοποίηση ή απώλεια του ουρανικού προσεγγιστικού, διχειλοποίηση του άηχου χειλοδοντικού /f/. Διάφορα επιμέρους ιδιώματα εμφανίζουν ιδιαίτερα χαρακτηριστικά που τα πλησιάζουν στα ισπανικά του Χρυσού Αιώνα. 

Παρότι η Γουατεμάλα αποτελεί γεωγραφικά μέρος της Κεντρικής Αμερικής, διαλεκτολογικά τείνει εν μέρει προς την κεντρική διάλεκτο του Μεξικού κάτι που επηρεάζει και ένα κομμάτι της Κόστα Ρίκα. Η γλώσσα των δύο χωρών διατηρεί τα φατνιακά τριβόμενα σε συλλαβική έξοδο ενώ τα ρωτικά φωνήματα εμφανίζουν συριστικά και ανακεκαμμένα αλλόφωνα.

## Παραπομπές

Κατηγορία:Ισπανικές διάλεκτοι της Αμερικής
Κατηγορία:Γλώσσες της Γουατεμάλας
Κατηγορία:Γλώσσες της Ονδούρας
Κατηγορία:Γλώσσες του Ελ Σαλβαδόρ
Κατηγορία:Γλώσσες της Κόστα Ρίκα
Κατηγορία:Γλώσσες της Νικαράγουας
Μπονάντσα

Η **Μπονάντσα** είναι μια από τις διασημότερες αμερικάνικες τηλεοπτικές σειρές της δεκαετίας του 1960. Διαδραματίζεται στην Άγρια Δύση της δεκαετίας του 1860. 

Η ετυμολογία του τίτλου είναι ισπανικής προέλευσης και σημαίνει κατά προσέγγιση «παχιά φλέβα χρυσού». Βασικοί ήρωες είναι η οικογένεια Κάρτραϊτ, που αποτελείται από τον πατέρα και τους τρεις γιους του.

Η σειρά προβαλλόταν στην Ελλάδα μεταξύ 1968-1973 από το EIΡΤ.

## Παραπομπές


## Εξωτερικοί σύνδεσμοι
* 

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές του NBC
Σονόρα Ματανσέρα

μικρογραφία|H Celia Cruz με τους La Sonora Matancera
Οι **Σονόρα Ματανσέρα** (ισπ. *Sonora Matancera*) είναι κουβανέζικο μουσικό συγκρότημα. Στο Βιβλίο Γκίνες κατέχουν το ρεκόρ της μακροβιότερης μπάντας. Ιδρύθηκαν το 1932 και η προέλευσή τους ήταν από μια προηγούμενη μπάντα που έφερε το όνομα *Septeto Soprano*, υπό την διεύθυνση του Βαλεντίν Κανέ (Valentín Cané).

Ιδρυτικά μέλη ήταν ο Κανέ, ο μπασίστας Πάμπλο "Bubú" Βάσκεθ Γκομπίν (Vásquez Gobín), ο τραγουδιστής Εουγένιο Πέρεθ (Eugenio Pérez), ο ντράμερ Μανουέλ Σάντσεθ (Manuel "Jimagua" Sánchez), ο τρομπετίστας Ισμαέλ Γκομπέρνα (Ismael Goberna), και οι κιθαρίστες Ντομίνγκο Μεντίνα (Domingo Medina), Χοσέ Μανουέλ Βαλέρα, ο Χούλιο Γκομπίν και ο Χουάν Μπατίστα Γιόπιθ (Juan Bautista Llópiz). 

Η μπάντα έπαιξε πάνω από επτά δεκαετίες, με πολλές αλλαγές στο προσωπικό. Ως τραγουδιστές πέρασαν ο Ραούλ Πλάνας, ο Ντάνιελ Σάντος, ο Μπιενβενίδο Γκράντα, ο Νέλσον Πινέδο, ο Αλμπέρτο Μπλετράν, ο Μπόμπι Καπό, ο Κάρλος Αρχεντίνο και η Σέλια Κρουζ. Εγκατέλειψαν την Κούβα λίγο πριν την Κουβανική Επανάσταση στη δεκαετία του 1950 και εγκαταστάθηκαν τη δεκαετία του 1960 στη Νέα Υόρκη.

## Δισκογραφία
* *Baile Con La Sonora Matancera* (1989)
* *La Sonora Matancera* (1991)
* *Conjuntos Cubanos* (1992)
* *La Sonora Matancera Con Justo Betancourt* (1993)
* *Tres Grandes de La Sonora* (1994)
* *La Sonora Matancera & Ismael Miranda* (1994)
* *Grande La Sonora* (1994)
* *Las Buenas de la Sonora Matancera* (1994)
* *Cubana* (1994)
* *Navidades Con La Sonora* (1994)
* *Este chachachá* (1994)
* *Tradición* (1995)
* *En Grande* (1996)
* *Los Reyes del Ritmo* (1997)
* *La Sonora Matancera con Nelson Pinedo* (1999)
* *Clásicos de la Música Cubana* (1999)
* *Sonora Matancera con Vicentico Valdés* (1999)
* *Guantanamera* (2000)
* *El Alacrán* (2000)
* *Cuban Classics: La Sonora Matancera* (2000)
* *100% Cuban* (2000)
* *Duelo Tropical* (2002)

Κατηγορία:Κουβανοί μουσικοί